Chaeno provincija

Chaeno provincija () – viena iš Ispanijos provincijų, esanti šalies pietuose, rytinėje Andalūzijos regiono dalyje. Administracinis centras – Chaenas. Ribojasi su Siudad Realio, Albasetės, Granados ir Kordobos provincijomis.

Chaeno provincijos plotas – 13 484 km². Susideda iš 97-ių savivaldybių. 2013 m. duomenimis, provincijoje gyveno 664 916 gyventojų.

Chaeno provincijoje yra keturi nacionaliniai parkai bei daugelis kitų saugomų teritorijų. Provincijoje yra du renesanso laikų miestai: Udeba ir Baesa. Abu įtraukti į UNESCO pasaulio paveldo sąrašą.

Linareso mieste vyksta kasmetinis šachmatų turnyras. Jame varžosi stipriausi pasaulio šachmatininkai.

Chaeno provincija yra viena didžiausių alyvuogių aliejaus gamintojų pasaulyje. Pagaminama maždaug 60 % visos Ispanijos produkcijos.

Provincijos miestai 
 Anducharas
 Baesa
 Chaenas
 Linaresas
 Ubeda

Nuorodos 
 Despeñaperros nacionalinis parkas
 Sierra de Andújar nacionalinis parkas
 Sierra Mágina nacionalinis parkas
 Sierras de Cazorla, Segura y Las Villas nacionalinis parkas
 Cazorla, Segura y Las Villas
 La Iruela pilies nuotraukų galerija 

Ispanijos provincijos